
ИЗВОД ИЗ ЗАПИСНИКА СА XIII РЕДОВНЕ СЈЕДНИЦЕ СКУПШТИНЕ ОПШТИНЕ ТЕСЛИЋ, ОДРЖАНЕ ДАНА 29.3.2022. ГОДИНЕ, У ВЕЛИКОЈ САЛИ „ДОМА ПРОСВЈЕТЕ“, У ТЕСЛИЋУ, СА ПОЧЕТКОМ У 10:00 ЧАСОВА

XIII редовна сједница Скупштине општине Теслић одржана је у уторак, дана 29.3.2022. године, у великој сали „Дома просвјете“ у Теслићу. Скупштина је почела са радом у 10:00 часова. Сједницом је предсједавао предсједник Скупштине општине (СО) Саво Касаповић и исту је сазвао актом број: 01-013-21/22 од дана 21.3.2022. године.

На почетку сједнице је било присутно 24 одборника, чиме су се стекли услови да Скупштина може легитимно и несметано доносити одлуке. Одсутни су одборници: Срђан Кљечанин, Марина Малетић, Марко Тривуновић, Рамо Топовчић и Маринко Ђукић. Одборници Срђан Кљечанин и Марина Малетић су обавијестили Скупштину да ће се прикључити раду сједнице, а одборник Рамо Топовчић је обавијестио предсједника СО да неће моћи да присуствује сједници. Одборници Марко Тривуновић и Маринко Ђукић нису обавијестили предсједника СО да неће присуствовати скупштинском засједању. Сједници су такође присуствовали: Начелник општин Теслић, Милан Миличевић, замјеник Hачелника општине Теслић, Милован Станковић, начелници одјељења Општинске управе Теслић, те представници медија. 

Прије разматрања и утврђивања предложеног дневног реда, предсједник СО је на разматрање ставио извод из записника са XII редовне сједнице, одржане 22.2.2022. године. С обзиром на то да нико није имао примједбе на извод из записника са XII редовне сједнице, предсједник СО је исти дао на гласање. Записник је једногласно усвојен: 

Гласање: ЈЕДНОГЛАСНО „ЗА“ (24 одборника).

Предсједник СО је обавијестио Скупштину да материјал није достављен за тачке 2. (Приједлог Етичког кодекса Савјета мјесних заједница за општину Теслић), 18. (Приједлог Одлуке о усвајању израде Урбанистичког плана општине Теслић) и 27. (Извјештај о утрошку средстава за спортске манифестације и школска такмичења, из буџета општине Теслић за 2021. годину), те се повлаче са дневног реда. Сљедеће што је навео јесте да је од Начелника општине Теслић запримљен допис, број: 02-014-153/22 од дана 22.3.2022. године, у којем је предложена допуна дневног реда са сљедећим тачкама, а материјал за те тачке је достављен уз редовни материјал који је предвиђен сазивником:
1. Приједлог Одлуке о расписивању Јавног конкурса за избор и именовање директора ЈУ „Културни центар Теслић“;
2. Приједлог Рјешења о именовању чланова Комисије за спровођење Јавног конкурса за избор и именовање директора  ЈУ „Културни центар Теслић“;

3. Сагласност на повећање цијена аутобуских карата на редовним аутобуским линијама на подручју општине Теслића.
С обзиром на то да нико није узео учешће у расправи, предсједник СО је дао на гласање сљедећи дневни ред:
Д н е в н и  р е д

1. Извјештај о раду Правобранилаштва Републике Српске – сједиште замјеника правобраниоца у Добоју за период од 01.01.2021. до 31.12.2021. године, општина Теслић;
2. Акциони  план за реализацију циљева из Стратегије развоја општине Теслић за период  2018-2027. у 2022. години;
3. Нацрт Програма кориштења подстицајних средстава у функцији самозапошљавања  и запошљавања  за 2022. годину;
4. Извјештај о реализацији Програма кориштења подстицајних средстава  у функцији  самозапошљавања  и  запошљавања  за 2021. годину;
5. Извјештај о реализацији годишњег Плана утрошка средстава по основу накнаде за шуме у 2021. години;  

6. Извјештај о реализацији Програма заједничке комуналне потрошње за 2021. годину;
7. Извјештај о реализацији Програма уређења грађевинског земљишта на подручју Општине Теслић  у току 2021. године;

8. Извјештај о  реализацији  Програма изградње инфраструктуре на подручју Општине Теслић у току 2021. године;
9. Извјештај о одржавању локалних и некатегорисаних путева и мостова на подручју општине Теслић за 2021. годину;
10. Информација о раду паркинг службе за 2021. годину;
11. Приједлог Одлуке о стављању ван снаге одлуке о истицању пословног имена;

12. Приједлог Одлуке о измјенама Одлуке о начину и условима издавања у закуп  рекламних простора у власништву Општине;

13. Приједлог Одлуке о измјенама Одлуке о јавним паркиралиштима;
14. Приједлог Одлуке  о начину и условима давања у закуп пословног простора у власништву Општине Теслић;
15. Приједлог Одлуке о преносу права управљања Спомеником природе „Пећина Растуша“ на ЈУ „Туристичка организација Теслић“;
16. Приједлог Одлуке о додјели општинских признања и награда;
17. Приједлог Одлуке о утврђивању просјечне коначне грађевинске цијене једног квадратног метра корисне површине стамбеног и пословног простора из 2021. године;
18.  Приједлог Одлуке о утврђивању просјечно остварене накнаде за трошкове уређења градског грађевинског земљишта за 2022. годину;
19. Приједлог Одлуке о утврђивању просјечно остварених јединичних цијена радова комуналне и друге јавне инфраструктуре;
20. Приједлог Одлуке о утврђивању просјечно остварене цијене трошкова припремања градског грађевинског земљишта за 2022. годину;
21. Извјештај Општинске борачке организације Теслић, о утрошку средстава из буџета општине Теслић за 2021. годину;
22. Извјештај Општинске организације Црвеног крста општине Теслић, о утрошку средстава из буџета општине Теслић за 2021. годину;
23. Извјештај СПКД „Просвјета“ Теслић, о утрошку средстава из буџета општине Теслић за 2021. годину;
24. Извјештај КД „Препород“ Теслић, о утрошку средстава из буџета општине Теслић за 2021. годину;
25. Извјештаји о раду и пословању јавних предузећа и установа у 2021. години:

· Дома здравља "Свети Сава" Теслић;
· Центра за социјални рад Теслић; 

· Јавне установе за предшколско образовање и васпитање Дјечије обданиште „ Палчић“ Теслић; 

· Народне библиотеке "Данило Киш" Теслић; 

· ЈУ „ Културни центар“ Теслић;
· Туристичке организације општине Теслић; 

· ЈУ Спортски центар „ Радолинка“ Теслић;
· ПКД „Рад“ Теслић;
· КП „Комуналац“ Теслић;
26. Извјештај о раду у Скупштини акционара ППД „Рад“ а.д. Теслић и КП „Комуналац“ а.д. Теслић за период 01.01. – 31.12.2021. године;
27. Приједлог Рјешења о именовању Комисије за називе улица насељеног мјеста Теслић;
28. Приједлог Одлуке о расписивању Јавног конкурса за избор и именовање директора ЈУ „Културни центар Теслић“;
29. Приједлог Рјешења о именовању чланова Комисије за спровођење Јавног конкурса за избор и именовање директора  ЈУ „Културни центар Теслић“;
30. Сагласност на повећање цијена аутобуских карата на редовним аутобуским линијама на подручју општине Теслића.
31. Кадровска питања:
а) Приједлог Рјешења о разрjешењу вршиоца дужности начелника Oдјељења за инспекцијске послове са комуналном полицијом;
б) Приједлог Рјешења о именовању начелника Одјељења за инспекцијске послове са комуналном полицијом;
в) Приједлог Рјешења о разрjешењу вршиоца дужности начелника Oдјељења за борачко – инвалидску заштиту;
г) Приједлог Рјешења о именовању начелника Oдјељења за борачко – инвалидску заштиту;
д) Приједлог Рјешења о разрjешењу вршиоца дужности начелника Oдјељења за привреду и пољопривреду;
ђ) Приједлог Рјешења о именовању начелника Oдјељења за привреду и пољопривреду;
е) Приједлог Рјешења о разрjешењу вршиоца дужности начелника Oдјељења за друштвене дјелатности;
ж) Приједлог Рјешења о именовању начелника Oдјељења за друштвене дјелатности;
з) Приједлог Рјешења о разрjешењу вршиоца дужности начелника Oдјељења за просторно уређење;
и) Приједлог Рјешења о именовању начелника Oдјељења за просторно уређење;
ј) Приједлог Рјешења о разрjешењу вршиоца дужности начелника Oдјељења за стамбено – комуналне послове;
к) Приједлог Рјешења о именовању начелника Oдјељења за стамбено – комуналне послове;
л) Приједлог Рјешења о разрjешењу вршиоца дужности начелника Oдјељења за финансије;
љ) Приједлог Рјешења о именовању начелника Oдјељења за финансије;
32. Одборничка питања;
33. Разно.

Дневни ред је усвојен са:
Гласање: 17 „ЗА“, 0 „ПРОТИВ“, 7 „УЗДРЖАНИ“.

Предсједник СО је обавијестио Скупштину да је Комисија за прописе анализирала материјале за сједницу СО и констатовала је да су сви материјали у складу са законском регулативом.
Ад. 1.
Извјештај о раду Правобранилаштва Републике Српске – сједиште замјеника правобраниоца у Добоју за период од 01.01.2021. до 31.12.2021. године, општина Теслић;
Уводно излагање је изнијела Милкица Гарић, помоћник правобраниоца по овлаштењу Правобраниоца РС.
Радислав Ђурић – Када је разматран Извјештај о раду Правобранилаштва Републике Српске – сједиште замјеника правобраниоца у Добоју прошле године, коментарисао је предмет везано за „Промтес“ и тај предмет је завршен. Тада је говорио да треба добро размислити да ли треба улазити у спор и то добро анализирати, да не би било већих посљедица за општину Теслић.

Предсједник СО је закључио расправу и дао на гласање Извјештај о раду Правобранилаштва Републике Српске – сједиште замјеника правобраниоца у Добоју за период од 01.01.2021. до 31.12.2021. године, општина Теслић, који је усвојен са:

Гласање: 17 „ЗА“, 0 „ПРОТИВ“, 7 „УЗДРЖАНИ“.

Ад. 2. Акциони план за реализацију циљева из Стратегије развоја општине Теслић за период  2018-2027. у 2022. години;

С обзиром на то да нико није узео учешће у расправи, предсједник СО је дао на гласање Акциони план за реализацију циљева из Стратегије развоја општине Теслић за период  2018-2027. у 2022. години, који је усвојен са:

Гласање: 17 „ЗА“, 0 „ПРОТИВ“, 7 „УЗДРЖАНИ“.

Ад. 3.
Нацрт Програма кориштења подстицајних средстава у функцији самозапошљавања и запошљавања за 2022. годину;
Уводно излагање је изнио Борислав Тешић, начелник Одјељења за привреду и пољопривреду.

Синиша Гаврић – Навео је да се Нацртом програма за самозапошљавање планира износ од 120.000,00 КМ, а за запошавање нових запослених 130.000,00 КМ и сматра да су то мала средства, што је вјероватно било условљено недостатком средства. (...) „У уводном излагању начелник Одјељења за привреду и пољопривреду је рекао да право на овај вид финансирања имају лица која су у периоду од 15.06.2021. године до дана објављивања јавног позива регистровала основну предузетничку дјелатност и ја бих волио знати како је предлагач дошао до тог датума, због чега тај датум и зашто се није обухватио дужи временски период? Кроз цијели текст одлуке се не могу препознати лица која ће користити подстицаје и она се називају: кандидати, предузетници, апликанти, лица. Мислим да то треба уобзирити и ставити један назив. У програму сте навели да право на овај вид финансирања немају: игре на срећу, трговине и угоститељски објекти типа кафеа и барова и такси превоз, приватних. Ријеч 'приватних' је сувишна и то треба исправити. Мислим да не треба избацивати такси превоз, угоститељске радње  и трговинске радње, јер су те дјелатности у претходне двије године доста пута биле затваране“. (...) Напомиње да би било коректно да се изглед и форма уговора достави уз приједлог ове одлуке и да у погледу избора комисије требала бити укључена и опозиција, како би све било транспарентно. 
Радислав Ђурић – Навео је да је предложени програм веома користан и било би много боље када би се могла издвојити и већа средства. Желио би да се обрати пажња на састав комисије, те да се ту уобзири и опозиција.

Ђорђе Гајић – Мишљења је да није у реду да се иде у реализацију нових подстицаја, а да се није извршила анализа како се радило прошле године. (...) Више пута је чуо за ријеч привредни савјет, а никада није сазнао ко чини привредни савјет, нити је било кад позван на састанак привредног савјета, а врло радо би присуствовао и помогао ако је у могућности. (...) Што се тиче комисије, слаже се са одборником Радиславом Ђурићем да опозиција треба да се уобзири, али формулисао би на начин да људи из привреде буду у комисији, односно људи којима је то и занимање. 
Недељко Керић – „Жао ми је што нема више учешћа везано за запошљавање и самозапошљавање, јер је свима циљ да задржимо што више људи овдје и да не одлазе у иностранство. Мислим да су ово веома мала средства и треба да се размисли да се планира повећање ових средстава. Волио бих да кад се формира комисија, да се узме у разматрање ако не ове године, онда идуће, да средства буду енормно већа“.
Милан Касаповић – Наглашава да је документ у форми нацрта и да ће сигурно доћи до корекција, по његовом мишљењу је сам концепт овог програма веома добар, јер се наставља пракса коју је локална заједница заједно са Одјељењем за привреду и пољопривреду проводила дужи низ година, што је имало за циљ да се могућности привредног амбијента на простору општине Теслић побољшају, колико је то могуће. „Када су у питању велике и крупне ствари које се тичу привредног амбијента и саме законске регулативе, не можемо ми на локалном нивоу то драстично промијенити, јер је све што се формира на нивоу државе. Мора се промијенити на нивоу државе много ствари у позитивном смјеру да би се то рефлектовало и на локалне заједнице. Што се тиче овог програма, добро је да се наставља дугогодишња пракса, поготово према малим корисницима, односно да је нађена могућност да се малим привредницима помогне“. (...)

Предраг Девић – Осврћући се на излагање одборника Милана Касаповића, рекао је да од 2016. године постоји програм између Владе РС и Владе Србије, пројекат на основу којег је само у 2019. и 2020. години додијељено више од 8.000.000,00 КМ везано за запошљавање и самозапошљавање и у том пројекту се издвајало до 50.000,00 КМ по једном програму.
Милан Миличевић – „Општина Теслић је прва општина у РС која је уопште увела подстицаје за пољопривреду, то је било прије 15-так 20 година. Нисам је за то био заслужан, већ други људи који су тада то радили. Када су у питању подстицаји у привреди, ми смо прва општина на подручју РС која је из локалног буџета конципирала подстицаје и направила ту врсту подстицаја. Тада је то био доста храбар потез, нисмо чак ни ми вјеровали да ће тај пројекат заживјети и да ће трајати дужи низ година. У досадашњим нашим средствима за подстицаје запошљавања који су ишли према великим привредним субјектима, према мањим и средњим предузећима, до сада је суфинансирано отварање преко 400 радних мјеста у Теслићу. Мислим да је погрешно схваћена теза да ми пребацујемо критику на рачун Владе РС тенденциозно. Општи амбијент у којем ми живимо није добар и ми се томе прилагођавамо и живимо у том времену. Једна смо од општина која можда и највећи проценат у односу на буџет издваја за стипендирање и не хвалим се прилично с тиме, констатујемо и кажемо колико је издвојено и то су одређене ствари које су добре и такве их треба прихватити“.
Предсједник СО је дао на гласање Нацрт Програма кориштења подстицајних средстава у функцији самозапошљавања и запошљавања за 2022. годину, који је усвојен са:

Гласање: 17 „ЗА“, 0 „ПРОТИВ“, 9 „УЗДРЖАНИ“.

Ад. 4.
Извјештај о реализацији Програма кориштења подстицајних средстава  у функцији  самозапошљавања  и  запошљавања  за 2021. годину;

С обзиром на то да није било пријављених за дискусију, предсједник СО је ставио на гласање Извјештај о реализацији Програма кориштења подстицајних средстава  у функцији  самозапошљавања  и  запошљавања  за 2021. годину, који је усвојен са:
Гласање: 17 „ЗА“, 0 „ПРОТИВ“, 9 „УЗДРЖАНИ“.

Ад. 5.
Извјештај о реализацији годишњег Плана утрошка средстава по основу накнаде за шуме у 2021. години;  
Синиша Гаврић – Рекао је да се у овом и у наредним извјештајима јасно види да се не поштују одлуке које усвоји СО Теслић, да се не поштују програми. „Рећи ћу да сва инфраструктура, која је урађена у 2021. години, је урађена из средстава од накнада за шуме. Прошле године се општина Теслић кредитно задужила преко 10.000.000,00 КМ и шта се радило по том питању? Приходовало се по ставци од таксе за шуме у износу ид 687.198,00 КМ, а утрошено је 339.916,00 КМ. Гдје је та разлика и зашто није приказана? Да ли та средства имају на рачуну општине? Овдје је табеларно наведено шта је рађено, а Закон о шумама каже да се та средства требају утрошити и враћати у она подручја из којих се извозе дрвни сортименти. Из ових средстава је рађена реконструкција моста на Пасјачи, преко којег је забрањен превоз шумских сортимената. Ја нисам против те градње, али се то могло урадити из других средстава“. Када је у питању путни правац Шњеготина – Николићи, занима га зашто се тај путни правац не ради, сваки пут је у образложењу наведен други разлог због чега наведена путна дионица није завршена.
Александар Шакановић – На почетку свог излагања је истакао да остаје жал што План није у потпуности остварен, јер би у случају остварења у буџету био већи износ за неких 112.000,00 КМ, тако да би се та средства могла утрошити на реконструкцију или асфалтирање одређеног путног правца у руралном подручју. Колико му је познато, постоји много проблема када је у питању путни правац Шњеготина – Николићи, а највећи су били око имовинско – правних односа, али се нада да ће у наредном периоду доћи до асфалтирања тог пута. Нагласио је да ће клуб одборника СДС-а у потпуности подржати овај извјештај.
У виду реплика су учествовали одборници: Синиша Гаврић и Александар Шакановић.
Драган Кршић – Када је у питању мост на Пасјачи, нагласио је да мост још није завршен и ту је потребно извршити ојачање средњег стуба који није планиран пројектом, затим потпорни зид од 15 метара, прелазне плоче, одводњаве, обални зидови и када се заврши мост, онда ће се скинути ограничења за теретни саобраћај када је у питању прелазак преко тог моста.

Милан Касаповић – „У извјештају јасно пише да су одређена средства која су уплаћена од стране грађана износе око 20.000,00 КМ. Исто тако пише да је износ од 11,970,00 КМ добијен од продаје челичне конструкције, а општина Теслић је уложила преко 51.000,00 КМ, управо од накнаде за шуме“. (...)

Предраг Девић – „Колико ми је познато, средства која су грађани издвојили за реконструкцију моста на Пасјачи су знатно већа од приказаног износа од 20.000,00 КМ. Да ли је издата техничка сагласност за ову функцију за коју сада служи мост на Пасјачи и ако дође до неког оштећења, или чак трагедије, ко ће за то бити одговоран“?

Саид Ајановић – „Што се тиче моста на Пасјачи, ми смо послије завршених конструктивних радова имали састанак са мјештанима, извођачем, Начелником општине и надзоринм органом. Мјештани су изабрали надзорни орган и они су инсистирали на лицу који ће им водити радове. На том састанку то стручно лице је дало одобрење уз одређене калкулације, које смо направили, контроле пројектанта, дало је своју сагласност да пустимо мост у ограничени промет. То значи да радови који су до тада завршени, а послије тога ништа није рађено, одговарају стандардима. Приједлог који је дао надзорни орган је био да радови који су остали да се ураде, а ради се о хидроизолацији моста, уради на један другачији начин и предложио је одређене извођаче који могу дати гаранцију за те хидроизолационе радове. Прва фирма која је била предложена да то уради није прихватила да уради капиларну хидроизолацију, а онда је надзорни орган предложио другог извођача који је прихватио да уради хидроизолационе радове на конструкцији моста, послије чега се могло прећи на асфалтирање. То су радови који су у оквиру пројекта и обавезе које је извођач радова преузео уговором. Остало је да се изјасн извођач радова о приједлогу надзорног органа и ти радови треба да се заврше. Што се тиче других радова који су наведени да требају бити урађени, они нису предвиђени пројектом. Пројектант је мишљења да су то радови који се могу урадити, а нису неопходни да би се мост пустио у промет (потпорни зидови са страна и други захтјеви грађана)“.
У виду реплика учествовали су одборници: Драган Кршић и Предраг Девић.
Синиша Гаврић – У име клуба одборника СНСД- предлаже сљедећи закључак:

ЗАКЉУЧАК

1. Задужују се надлежне службе СО Теслић да за сљедећу сједницу поднесу опширну Информацију о реконструкцији моста за Пасјачу, на ријеци Мала Усора у МЗ Булетић

2. Овај закључак објавити у „Службеном гласнику општине Теслић“.

Образложење

Реконструкција моста на Пасјачи од самог почетка прати недостатак правих информација па се тако ни дан данас не зна тачан износ учешћа Општине и тачан износ учешћа грађана у финансирању. Такође није јасно ко је тачно надзорни одбор ни да ли је мост добио употребну дозволу. У Информацији треба да се и јасно наведе да ли је мост добио дозволу за путнички и теретни саобраћај и ако није, који је разлог томе.

Предсједник СО је дао на гласање приједлог закључка од стране клуба одборника СНСД-а:

Гласање: 11 „ЗА“, 0 „ПРОТИВ“, 15 „УЗДРЖАНИ“.

Предсједник СО је дао на гласање Извјештај о реализацији годишњег Плана утрошка средстава по основу накнаде за шуме у 2021. години, који је усвојен са:

Гласање: 17 „ЗА“, 9 „ПРОТИВ“, 0 „УЗДРЖАНИ“.

Ад. 6.
Извјештај о реализацији Програма заједничке комуналне потрошње за 2021. годину;
Синиша Гаврић – Казао је да да су тачке редом од 20. до 29. реализоване, а да нису биле предвиђене програмом, а није рекао да се није требало урадити, али се није водило рачуна приликом усвајања програма о тим стварима. „По овом основу планирано је да се утроши 956.000,00 КМ, а утрошено је 1.039.123,13 КМ. Непланираних средстава је утрошено скоро 60.000,00 КМ. Санација градских асфалтираних улица и тротоара (крпање ударних рупа) – за ту намјену је извршено 17.819,00 КМ, а за ставку 24 - Рад по налозима (КП Комуналац): постављање знакова, крпање ударних рупа хладним асфалтом, фарбање градског моста и ограде према тржници – извршено је 16.540,00 КМ, а по граду се не може проћи од ударних рупа и не знам када је ово извршено. Када је у питању хоризонтална и вертикална сигнализација, константно се понављају исте ствари из претходних година и закључују уговори са истом фирмом и ништа нећете да предузмете по том питању. То су средства грађана општине Теслић и не може се десити да траје три седмице“. (...) Занима га шта је са видео надзором, по том питању се ништа не ради, само су стављене табле да ће бити видео надзор? На крају је нагласио да клуб одборника СНСД-а неће пдоржати овај извјештај.
Ђорђе Гајић – Рекао је да је град Теслић у катастрофалном стању и пола средстава која су утрошена по овом извјештају, утрошена су за струју, а лампи је све више и због великих трошкова за струју неће бити средстава за крпљење рупа, чишћења тротоара. Нагласио је да се чим прије треба кренути са реализацијом видео надзора, то ће баш значити грађанима општине Теслић и сигурније ће се сви осјећати. (...) Када је у питању хоризинтална и вертиклана сигнализација, апелује на то да се набавља квалитетнији материјал и да може трајати много дуже.
Младен Ђурић – Осврћући се на ставку „Архитектонско прилагођавање ивичњака на шест локација у улици Карађорђева, што припада МЗ Ново Насеље, констатовао је да се том активношћу изашло у сусрет лицима која за своју мобилност користе разна помагала и драго му је што је извршена та активност, без обзира на то што није било планирано програмом. (...)

Саид Ајановић – „Набавка видео надзора је била предвиђена прошле године, завршена у року од 10 дана, МУП је преузео и биће пуштено, чекају се одређене инсталације од стране мтел-а и три раскрснице на улазу у град и центар града ће бити под видео надзором, биће пуштено у функцију. На прошлој сједници сам говорио да имамо тенденцију раста расвјете од 5 до 10%. Примјера ради, за јануар ове године та разлика је око 10%, а с обзиром на то колико смо расвјете инсталирали, пошто смо ишли у реконструкцију и смањење буџета и смањења снаге расвјете, тај раст није тако велики колики би требао бити и покуашаћемо то држати под контролом“.
Предсједник СО је дао Извјештај о реализацији Програма заједничке комуналне потрошње за 2021. годину на гласање, који је усвојен са:
Гласање: 17 „ЗА“, 9 „ПРОТИВ“, 0 „УЗДРЖАНИ“.

Ад. 7.
Извјештај о реализацији Програма уређења грађевинског земљишта на подручју Општине Теслић  у току 2021. године;
Синиша Гаврић – „Имамо 33 ставки, 26 није планирано, а преко 20 ставки је изградња расвјете по разним мјестима на подручју општине. Ми ћемо вјероватно ове године оптеретити Буџет општине Теслић са износом од 1.000.000,00 КМ по овом основу. Овдје се јасно види из чега се инфраструктура ради, из таксе од дрвних сортимената“. (...) Осврћући се на ставку 5. (Реконструкција корита Велике Усоре, дионица између градског моста  и Маргите), подсјетио је да су се на основу тога кредитно задужили, добили кредитна средства, предвидјели да ће коштати 1.200.000,00 КМ, а ништа није урађено по том питању. На крају своје дискусије је рекао да клуб одборника СНСД-а не може подржати овај извјештај.

Ђорђе Гајић – Када је у питању ставка 19. ( Изградња јавне расвјете у МЗ Ружевић и Д. Ранковић (регионални пут за Прњавор) у износу од 6.976,31 КМ – изградња јавне уличне расвјете 5 комада, тврди да је та ставка лаж, није ово урађено. Једино ако нису наплатили оне расвјете које је лично поставио. (...)
Предсједник СО је дао на гласање Извјештај о реализацији Програма уређења грађевинског земљишта на подручју Општине Теслић  у току 2021. године, који је усвојен са:

Гласање: 15 „ЗА“, 9 „ПРОТИВ“, 2 „УЗДРЖАНИ“.

Ад. 8.
Извјештај о реализацији Програма изградње инфраструктуре на подручју Општине Теслић у току 2021. године;
Синиша Гаврић – Навео је да у извјештају има 31 ставка, од којих 19 није планирано, а износ за непланиране ставке је 240.000,00 КМ. Извјештај није добро написан и ставља примједбу на исти, те подсјећа да није добио одговор на питање гдје су потрошена кредитна средства која су подигнута прошле године, да ли су та средства на рачуну? Сматра да грађани општине Теслић не треба да се обмањује, да требају знати из којих се средстава ради и јасно се види да је комплетна инфраструктура рађена на основу прихода од накнада за шуме. Када је програм усвајан, говорио је да није добро планиран и да се требао планирати другачије.
Александар Шакановић – Узимајући у обзир све расходе које прате само извршење Буџета општине Теслић по разноразним ставкама, мисли да износ од скоро 770.000,00 КМ за изградњу инфраструктуре и није тако лоше, али га тренутно највише забрињава глобална ситуација и поскупљење цијена, поготово у грађевинском материјалу. Оно што га радује јесте то што су успоставили међуентитетску сарадњу са другим пограничним општинама, гдје су успјели реализовати четири пројекта, а најбитније је да је асфалтиран дио путног појаса Црна Ријека – Хаткине њиве и на тај начин је успостављена комуникација да се брже повеже са Жепчем, Зеницом и Сарајевом. (...)
Ђорђе Гајић – Осврћући се на кредитно задужење које је прошле општина Теслић подигла, стално је говорио да се чим прије крене у извођење радова. Комплетан материјал је много поскупио и занима га гдје је ту одговорност и апеловао је да се пожури са извођењем радова, у супротном ће морати дићи још један кредит и неће успјети завршити што су планирали. 
Гласање: 17 „ЗА“, 9 „ПРОТИВ“, 0 „УЗДРЖАНИ“.

Ад. 9.
Извјештај о одржавању локалних и некатегорисаних путева и мостова на подручју општине Теслић за 2021. годину;
Ђорђе Гајић – Када је у питању насипање и одржавање путева што се издвајало из прихода од шума, казао је да се у прошлости лоше контролисало и то није само до општине, већ и до грађана. „Огромна средства се троше за 400.000,00 КМ насипање путева, треба примијенити неке друге техничке методе. Срамота је то да је у прошлој години урађено само 1200 метара асфалта, а уграђује се расвјета, гробља се не одржавају. Потребно је направити план, динамику када и гдје ће се радити асфалт, мост“. (...) 
Александар Шакановић – „Драго ми је да је наведена категоризација путева што се тиче магистралних и регионалних путева и да је назначено да су у ингеренцији ЈП „Путеви РС“. То кажем из једног простог разлога, јер смо у протеклом периоду имали много ситуација гдје су људи имали конкретне примједбе на тим дионицама, а знајући да општина Теслић не газдује њим, једноставно нису били у прилици (општина Теслић) да нешто ради по питању тога. Извјештај је доста концизан, прилагођен одборницима да лако упију ствари које су нама достављене“. (...)
Предсједник СО је ставио на гласање Извјештај о одржавању локалних и некатегорисаних путева и мостова на подручју општине Теслић за 2021. годину, који је усвојен са:

Гласање: 17 „ЗА“, 9 „ПРОТИВ“, 0 „УЗДРЖАНИ“.

Aд. 10. Информација о раду паркинг службе за 2021. годину;

С обзиром на то да није било пријављених за дискусију, предсједник СО је ставио на гласање Информацију о раду паркинг службе за 2021. годину, која је усвојена са:

Гласање: 17 „ЗА“, 0 „ПРОТИВ“, 9 „УЗДРЖАНИ“.

Ад. 11. Приједлог Одлуке о стављању ван снаге одлуке о истицању пословног имена;
С обзиром на то да није било пријављених за дискусију, предсједник СО је ставио на гласање Приједлог Одлуке о стављању ван снаге одлуке о истицању пословног имена, која је усвојена са:

Гласање: 17 „ЗА“, 0 „ПРОТИВ“, 9 „УЗДРЖАНИ“.

Ад. 12. Приједлог Одлуке о измјенама Одлуке о начину и условима издавања у закуп  рекламних простора у власништву Општине;
С обзиром на то да није било пријављених за дискусију, предсједник СО је ставио на гласање Приједлог Одлуке о измјенама Одлуке о начину и условима издавања у закуп  рекламних простора у власништву Општине, која је усвојена са:

Гласање: 17 „ЗА“, 0 „ПРОТИВ“, 9 „УЗДРЖАНИ“.

Ад. 13. Приједлог Одлуке о измјенама Одлуке о јавним паркиралиштима;
С обзиром на то да није било пријављених за дискусију, предсједник СО је ставио на гласање Приједлог Одлуке о измјенама Одлуке о јавним паркиралиштима, која је усвојена са: 

Гласање: 17 „ЗА“, 0 „ПРОТИВ“, 9 „УЗДРЖАНИ“.

Ад. 14. Приједлог Одлуке о начину и условима давања у закуп пословног простора у власништву Општине Теслић;
С обзиром на то да није било пријављених за дискусију, предсједник СО је ставио на гласање Приједлог Одлуке о начину и условима давања у закуп пословног простора у власништву Општине Теслић, која је усвојена са: 

Гласање: 17 „ЗА“, 0 „ПРОТИВ“, 9 „УЗДРЖАНИ“.

Ад. 15. Приједлог Одлуке о преносу права управљања Спомеником природе „Пећина Растуша“ на ЈУ „Туристичка организација Теслић“;
С обзиром на то да није било пријављених за дискусију, предсједник СО је ставио на гласање Приједлог Одлуке о преносу права управљања Спомеником природе „Пећина Растуша“ на ЈУ „Туристичка организација Теслић“, која је једногласно усвојена: 

Гласање: ЈЕДНОГЛАСНО „ЗА“.

Ад. 16. Приједлог Одлуке о додјели општинских признања и награда;
Како није потребно уводно излагање, предсједник СО је отворио расправу поводоом ове тачке дневног реда.

Предраг Девић – „Kaда је у питању Приједлог Одлуке о додјели општинских признања и награда, желио бих се вратити на прошлу годину, када сам очекивао да ће од Општине бити препознато и да се додијели признање човјеку који је комплетно реконструисао и уредио одјељење педијатрије у ЈЗУ Дом здравља „Свети Сава“ Теслић и тада му је од стране позиције речено да није подржано из разлога што нико није предложио. Ове године сам искористио своје одборничко право и као одборник предложио два кандидата, а то су: Давор Петровић и постхумно - Владо Ристић. Хвала за усвојен један приједлог, али му није јасно из којег разлога неко ко је из Теслића и ко је у иностранству и успије и жели да на неки начин дио свог успјеха поклони свом граду и свим малишанима на одјељењу педијатрије, од наше Општине није препознато. Сматрам да је то дјело које свакако заслужује одређено признање“.
Драго Јовичић – На почетку своје дискусије је рекао да ће клуб одборника СПС подржати Приједлог Одлуке о додјели општинских признања и награда, али има обавезу да каже неколико ствари које нису наведене у образложењу одлуке, а везано је за Шкребић компани. Нагласио је да Шкребић компани броји 'цирка' око 630 радника, а план је да до краја 2022. године ова фирма броји 700 радника. Упознао је Скупштину да je Шкребић компани у пројекту да отвори нови погон у Добоју, који би у наредне двије године запослио нових 300 радника. (...) На крају своје дискусије је закључио да је предлагач ове одлуке баш погодио што се тиче златне плакете и напоменуо је да ће се износ од 2.000,00 КМ, који ће се додијелити добитнику златне плакете, дати у добротворне сврхе.

Недељко Керић – Надовезујући се на дискусију одборника Предрага Девића, констатовао је да је обављао дужност замјеника директора ЈЗУ Дом здравља „Свети Сава“ Теслић када се вршила реконструкција одјељења педијатрије у Теслићком дому здравља и заиста му је жао што се том човјеку није додијелило одређено признање. 
Веселин Савковић – Није могао прихватити чињеницу да ниједан одборник у СО Теслић није нашао за сходно да предложи Удружење добровољних даваоца крви за једну од награда и признања, а то је једно од ријетких удружења на општини Теслић које је хуманитарног карактера и чији су резултати видљиви.

Предсједник СО је дао на гласање Приједлог Одлуке о додјели општинских признања и награда, која је усвојена са:

Гласање: 17 „ЗА“, 0 „ПРОТИВ“, 9 „УЗДРЖАНИ“.

Предсједник СО је дао паузу од 15 минута (12:46).

Након паузе, настављено је засједање СО Теслић (13:11). У сали је тренутно присутно 25 одборника.

Ад. 17. Приједлог Одлуке о утврђивању просјечне коначне грађевинске цијене једног квадратног метра корисне површине стамбеног и пословног простора из 2021. године;
Од стране предлагача је предложен сљедећи амандман на Приједлог Одлуке о утврђивању просјечне коначне грађевинске цијене једног квадратног метра корисне површине стамбеног и пословног простора из 2021. године:
АМАНДМАН


У Приједлогу Одлуке о утврђивању просјечне коначне грађевинске цијене једног квадратног метра корисне површине стамбеног и пословног простора из 2021. године, тачка I се мијења и гласи:

„Утврђује се просјечна коначна грађевинска цијена једног квадратног метра корисне површине стамбеног и пословног простора из 2021. године у износу од 945,00 КМ“.

О б р а з л о ж е њ е

У Приједлогу Одлуке о утврђивању просјечне коначне грађевинске цијене једног квадратног метра корисне површине стамбеног и пословног простора из 2021. године прописано је да је просјечна коначна грађевинска цијена једног квадратног метра корисне површине стамбеног и пословног простора утврђена у износу од 750,00 КМ.


Амандманом се предлаже да се тачка I предметне одлуке измијени у смислу да се повећава просјечна коначна грађевинска цијена једног квадратног метра корисне површине стамбеног и пословног простора, тако да износи 945,00 КМ.


Наведена измјена је неопходна из разлога што је дошло до осцилација на тржишту у цијени грађевинског материјала и др. у смислу повећања истих.


Наиме, просјечна коначна грађевинска цијена која је предмет измјене представља основицу за израчунавање висине ренте.

С обзиром на то да није било пријављених за дискусију, предсједник СО је ставио на гласање Приједлог Одлуке о утврђивању просјечне коначне грађевинске цијене једног квадратног метра корисне површине стамбеног и пословног простора из 2021. године, која је усвојена са:

Гласање: 17 „ЗА“, 0 „ПРОТИВ“, 8 „УЗДРЖАНИ“.
Ад. 18. Приједлог Одлуке о утврђивању просјечно остварене накнаде за трошкове уређења градског грађевинског земљишта за 2022. годину;
Од стране предлагача је предложен сљедећи амандман на Приједлог Одлуке о утврђивању просјечно остварене накнаде за трошкове уређења градског грађевинског земљишта за 2022. годину:

АМАНДМАН


У Приједлогу Одлуке о утврђивању просјечно остварене накнаде за трошкове уређења градског грађевинског земљишта за 2022. годину, тачка I мијења се и гласи: 

„Утврђује се просјечно остварена накнада за трошкове уређења градског грађевинског земљишта у износу од 63,00 КМ по 1m2 корисне површине објекта. 
О б р а з л о ж е њ е

У Приједлогу Одлуке о утврђивању просјечно остварене накнаде за трошкове уређења градског грађевинског земљишта за 2022. годину, у тачки I прописанa је просјечнo oстварена накнада за уређење градског грађевинског земљишта у износу од 50,00 КМ по 1m2 корисне површине објекта.

Амандманом се предлаже да се тачка I предметне одлуке измијени у смислу да се повећава просјечнo oстварена накнада за уређења градског грађевинског земљишта за 2022. годину, тако да она износи 63,00 КМ по 1m2 корисне површине објекта. 

Наведена измјена је неопходна из разлога што је дошло до осцилација на тржишту у цијени грађевинског материјала и др. у смислу повећања истих.


Осцилација на тржишту проузрокује и веће трошкове за општину Теслић који се односе на ставку у буџету предвиђену за уређење градског грађевинског земљишта, те повећањем просјечно остварене накнаде за уређење градског грађевинског земљишта повећавају се и средства у буџету која су намијењена за уређење градског грађевинског земљишта.

С обзиром на то да није било пријављених за дискусију, предсједник СО је ставио на гласање Приједлог Одлуке о утврђивању просјечно остварене накнаде за трошкове уређења градског грађевинског земљишта за 2022. годину која је усвојена са:
Гласање: 17 „ЗА“, 0 „ПРОТИВ“, 8 „УЗДРЖАНИ“.
Ад. 19. Приједлог Одлуке о утврђивању просјечно остварених јединичних цијена радова комуналне и друге јавне инфраструктуре;
Од стране предлагача је предложен сљедећи амандман на Приједлог Одлуке о утврђивању просјечно остварених јединичних цијена радова комуналне и друге јавне инфраструктуре:
АМАНДМАН

У Приједлог Одлуке о утврђивању просјечно остварених јединичних цијена радова комуналне и друге јавне инфраструктуре, тачка I се мијења и гласи:

„Утврђује се просјечно остварене јединичне цијене радова комуналне и друге јавне инфраструктуре за 2022. годину, како слиједи:

      - примарна водоводна мрежа: ................................................  82,00 КМ, по 1m дужном,

      - примарна канализациона мрежа: ....................................... 88,00 КМ, по 1m дужном,

      - саобраћајнице за моторни саобраћај: ............................... 57,00 КМ, по 1m2,

      - пјешачки тротоари и стазе:..................................................... 34,00 КМ, по 1m2,

      - бициклистичке стазе:................................................................. 34,00 КМ, по 1m2,

      - паркинг простори:........................................................................ 53,00 КМ, по 1m2,
      - зелене површине:..........................................................................   7,50 КМ, по 1m2,
      - улична расвјета (са бетонским стубовима).................... 25,00 КМ, по 1m дужном,
      - улична расвјета (са  челичним стубовима)..................... 42,00 КМ, по 1m дужном,
      - трафо - станице напона 630 kV………………………........... 132.000,00 KM, по комаду.
О б р а з л о ж е њ е

У Приједлог Одлуке о утврђивању просјечно остварених јединичних цијена радова комуналне и друге јавне инфраструктуре у тачки I прописане су просјечно остварене јединичне цијене радова комуналне и друге јавне инфраструктуре за 2022. годину у сљедећем износу:

      - примарна водоводна мрежа: ................................................  65,00 КМ, по 1m дужном,

      - примарна канализациона мрежа: ....................................... 70,00 КМ, по 1m дужном,

      - саобраћајнице за моторни саобраћај: ............................... 45,00 КМ, по 1m2,

      - пјешачки тротоари и стазе:..................................................... 27,00 КМ, по 1m2,

      - бициклистичке стазе:................................................................. 27,00 КМ, по 1m2,

      - паркинг простори:........................................................................ 42,00 КМ, по 1m2,
      - зелене површине:..........................................................................   6,00 КМ, по 1m2,
      - улична расвјета (са бетонским стубовима).................... 20,00 КМ, по 1m дужном,
      - улична расвјета (са  челичним стубовима)..................... 33,00 КМ, по 1m дужном,
      - трафо - станице напона 630 kV………………………........... 105.000,00 KM, по комаду.

Амандманом се предлаже да се тачка I предметне одлуке измијени у смислу да се повећавају  просјечно остварене јединичне цијене радова комуналне и друге јавне инфраструктуре за 2022. годину, тако да гласи:

      - примарна водоводна мрежа: ................................................  82,00 КМ, по 1m дужном,

      - примарна канализациона мрежа: ....................................... 88,00 КМ, по 1m дужном,

      - саобраћајнице за моторни саобраћај: ............................... 57,00 КМ, по 1m2,

      - пјешачки тротоари и стазе:..................................................... 34,00 КМ, по 1m2,

      - бициклистичке стазе:................................................................. 34,00 КМ, по 1m2,

      - паркинг простори:........................................................................ 53,00 КМ, по 1m2,
      - зелене површине:..........................................................................   7,50 КМ, по 1m2,
      - улична расвјета (са бетонским стубовима).................... 25,00 КМ, по 1m дужном,
      - улична расвјета (са  челичним стубовима)..................... 42,00 КМ, по 1m дужном,
      - трафо - станице напона 630 kV………………....…............... 132.000,00 KM, по комаду.

Наведена измјена је неопходна из разлога што је дошло до осцилација на тржишту у цијени грађевинског материјала и др. у смислу повећања истих. 

Осцилација на тржишту проузрокује и веће трошкове за Општину Теслић који се односе на ставку у буџету предвиђену за опремање градског грађевинског земљишта, те повећањем просјечно остварених јединичних цијена радова комуналне и друге јавне инфраструктуре повећавају се и средства у буџету која су намијењена за опремање градско грађевинског земљишта.
С обзиром на то да није било пријављених за дискусију, предсједник СО је ставио на гласање Приједлог Одлуке о утврђивању просјечно остварене накнаде за трошкове уређења градског грађевинског земљишта за 2022. годину која је усвојена са:
Гласање: 17 „ЗА“, 0 „ПРОТИВ“, 8 „УЗДРЖАНИ“.
Ад. 20. Приједлог Одлуке о утврђивању просјечно остварене цијене трошкова припремања градског грађевинског земљишта за 2022. годину;
Од стране предлагача је предложен сљедећи амандман на Приједлог Одлуке о утврђивању просјечно остварене цијене трошкове припремања градског грађевинског земљишта за 2022. годину:

АМАНДМАН


У Приједлогу Одлуке о утврђивању просјечно остварене цијене трошкова припремања градског грађевинског земљишта за 2022. годину, тачка I мијења се и гласи: 

„Утврђује се просјечно остварена цијена трошкова припремања градског грађевинског земљишта у износу од 34.650,00 КМ по 1m2, за 1 ha земљишта.“
О б р а з л о ж е њ е

У Приједлогу Одлуке о утврђивању просјечно остварене цијене трошкова припремања градског грађевинског земљишта за 2022. годину, у тачки I прописанa је просјечнo oстварена цијена трошкова припремања градског грађевинског земљишта у износу од 27.500,00 КМ по 1m2, за 1 ha земљишта.“

Амандманом се предлаже да се тачка I предметне одлуке измијени у смислу да се повећава просјечнo oстварена цијена трошкова припремања градског грађевинског земљишта за 2022. годину, тако да она износи 34.650,00 КМ по 1m2, за 1 ha земљишта.“ 


Наведена измјена је неопходна из разлога што је дошло до осцилација на тржишту у цијени грађевинског материјала и др. у смислу повећања истих.


Осцилација на тржишту проузрокује и веће трошкове за Општину Теслић који се односе на ставку у буџету предвиђену за уређење градског грађевинског земљишта, те повећањем просјечно остварене цијене трошкова припремања градског грађевинског земљишта повећавају се и средства у буџету која су намијењена за уређење градског грађевинског земљишта.

С обзиром на то да није било пријављених за дискусију, предсједник СО је ставио на гласање Приједлог Одлуке о утврђивању просјечно остварене цијене трошкова припремања градског грађевинског земљишта за 2022. годину, која је усвојена са:
Гласање: 17 „ЗА“, 0 „ПРОТИВ“, 8 „УЗДРЖАНИ“.
Ад. 21. Извјештај Општинске борачке организације Теслић, о утрошку средстава из буџета општине Теслић за 2021. годину;
С обзиром на то да није било пријављених за дискусију, предсједник СО је ставио на гласање Извјештај Општинске борачке организације Теслић, о утрошку средстава из буџета општине Теслић за 2021. годину, који је једногласно усвојен:

Гласање: ЈЕДНОГЛАСНО „ЗА“ (25 одборника).

Ад. 22. Извјештај Општинске организације Црвеног крста општине Теслић, о утрошку средстава из буџета општине Теслић за 2021. годину;
С обзиром на то да није било пријављених за дискусију, предсједник СО је ставио на гласање Извјештај Општинске организације Црвеног крста општине Теслић, о утрошку средстава из буџета општине Теслић за 2021. годину, који је једногласно усвојен:

Гласање: ЈЕДНОГЛАСНО „ЗА“ (25 одборника).

Ад. 23. Извјештај СПКД „Просвјета“ Теслић, о утрошку средстава из буџета општине Теслић за 2021. годину;
С обзиром на то да није било пријављених за дискусију, предсједник СО је ставио на гласање Извјештај СПКД „Просвјета“ Теслић, о утрошку средстава из буџета општине Теслић за 2021. годину, који је једногласно усвојен:

Гласање: ЈЕДНОГЛАСНО „ЗА“ (25 одборника).

Ад. 24. Извјештај КД „Препород“ Теслић, о утрошку средстава из буџета општине Теслић за 2021. годину;
С обзиром на то да није било пријављених за дискусију, предсједник СО је ставио на гласање Извјештај КД „Препород“ Теслић, о утрошку средстава из буџета општине Теслић за 2021. годину, који је једногласно усвојен:

Гласање: ЈЕДНОГЛАСНО „ЗА“ (25 одборника).

Ад. 25. Извјештаји о раду и пословању јавних предузећа и установа у 2021. години:

а) ЈЗУ Дом здравља "Свети Сава" Теслић;
Младен Ђурић – Када је у питању Дом здравља, нагласио је да је пословање било стабилно, активности су биле редовне, континуиране током читаве године, испуњавали су све захтјеве које се очекују од ЈЗУ Дом здравља "Свети Сава" Теслић и све дужности које им се намећу од стране Министарства здравља и социјалне заштите и од Фонда здравственог осигурања РС. Исказао је наду се да ће у току године поправити једну ствар и у то улажу додатни напор, а то су све активности везане за превенцију здравља.  
Недељко Керић – Рекао је да је пословање ЈЗУ „Дом здравља „Свети Сава“ Теслић изузетно стабилно и ту нема никаквих турбуленција и одступања. Дом здравља остварује све што је предвиђеном Програмом рада. Поново ће дати акценат у циљу да покушају пронаћи рјешење за рад центра за ментално здравље, односно сегмент који се односи на рад логопеда и дефектолога, те се нада се да ће успјети пронаћи модул како да смање чекање дјеце које требају третмане логопеда и дефектолога. Упознат је с тиме да законски немају право на пуно радно вријеме логопеда, односно дефектолога и мисли да је тренутно обим 50% дефектолог и 25% логопед, али ће и даље тежити томе да се пронађе модул и да за то нису потребна велика финансијска средства. Мишљења је да ће успјети пронаћи начин да и тај сегмент подигну на један виши ниво који тренутно није задовољавајући, јер је велика листа чекања и дјеца немају довољно времена за третмане дефектолога и логопеда, те се нада да ће у томе учешће узети и локална заједница и Дом здравља и Министарство здравља и социјалне заштите у циљу што квалитетније здравствене заштите дјеце (...) 
Стојан Смиљанић – „С обзиром на то да смо у посљедње двије године имали кризу јавног здравља, уназад мјесец дана кренули смо у интензивне активности да покушамо стање вратити у предпандемијско стање и да индивидуално здравље буде на ниво као што је било у периоду прије настанка пандемије. 

Предсједник СО је дао Извјештај Дома здравља на гласање, који је једногласно усвојен:

Гласање: ЈЕДНОГЛАСНО „ЗА“ (25 одборника).

б) ЈУ Центар за социјални рад Теслић; 
Добрила Дринић Малић – Навела је да је извјештај добро и исцрпно написан, те може само да похвали руководство ЈУ Центар за социјални рад Теслић. Испред клуба СПС-а предлаже сљедеће закључке:

 З А К Љ У Ч А К
1. Скупштина општине Теслић цијени да се у ЈУ Центар за социјални рад Теслић, активностима руководства озбиљно смањени трошкови, а посебно у дијелу материјалних трошкова.
2. Овај закључак објавити у „Службеном гласнику oпштине Теслић“. 

З А К Љ У Ч А К
1. Скупштина општине Теслић даје пуну подршку руководству ЈУ Центар за социјални рад Теслић и Начелнику општине Теслић у погледу предузетих активности, а везано за Ревизију права корисника.
2. Овај закључак објавити у „Службеном гласнику oпштине Теслић“. 

З А К Љ У Ч А К
1. Скупштина општине Теслић тражи од руководства ЈУ Центар за социјални рад Теслић да у року од шест мјесеци поднесе извјештај о предузетим активностима по закључку Скупштине општине Теслић и Начелника општине Теслић, у поступку унутрашњег надзора преиспитивања услова за остваривање права из социјалне заштите (испитивање законитости донесених аката).
2. Овај закључак објавити у „Службеном гласнику oпштине Теслић“. 

Предсједник СО је дао на гласање Извјештај о раду ЈУ Центар за социјални рад Теслић, који је усвојен са:

Гласање: 17 „ЗА“, 0 „ПРОТИВ“, 8 „УЗДРЖАНИ“.

Након што су се одборници изјаснили поводом Извештаја, предсједник СО је дао на гласање приједлоге закључака од стране клуба одборника СПС-а, који су усвојени са:
Гласање: 17 „ЗА“, 0 „ПРОТИВ“, 8 „УЗДРЖАНИ“.

в) ЈПУ Дјечији вртић „ Палчић“ Теслић; 
С обзиром на то да није било пријављених за расправу, предсједник СО је дао на гласање Извјештај о раду и пословању ЈПУ Дјечији вртић „ Палчић“ Теслић, који је усвојен са:

Гласање: 17 „ЗА“, 0 „ПРОТИВ“, 8 „УЗДРЖАНИ“.

г) ЈУ Народна библиотеке "Данило Киш" Теслић; 
С обзиром на то да није било пријављених за расправу, предсједник СО је дао на гласање Извјештај о раду и пословању ЈУ Народне библиотеке "Данило Киш" Теслић, који је једногласно усвојен:
Гласање: ЈЕДНОГЛАСНО „ЗА“ (25 одборника).
д) ЈУ „Културни центар“ Теслић;
С обзиром на то да није било пријављених за расправу, предсједник СО је дао на гласање Извјештај о раду и пословању ЈУ „Културни центар“ Теслић, који је једногласно усвојен:
Гласање: ЈЕДНОГЛАСНО „ЗА“ (25 одборника).
ђ) ЈУ Туристичке организације општине Теслић; 

С обзиром на то да није било пријављених за расправу, предсједник СО је дао на гласање Извјештај о раду и пословању ЈУ Туристичке организације општине Теслић, који је усвојен са:

Гласање: 17 „ЗА“, 0 „ПРОТИВ“, 7 „УЗДРЖАНИ“.

е) ЈУ Спортски центар „ Радолинка“ Теслић;
С обзиром на то да није било пријављених за расправу, предсједник СО је дао на гласање Извјештај о раду и пословању ЈУ Спортски центар „ Радолинка“ Теслић, који је усвојен са:
Гласање: 17 „ЗА“, 0 „ПРОТИВ“, 7 „УЗДРЖАНИ“.

ж) ПКД „Рад“ а.д. Теслић;

С обзиром на то да није било пријављених за расправу, предсједник СО је дао на гласање Информацију о раду и пословању ПКД „Рад“ а.д. Теслић, која је усвојена са:
Гласање: 17 „ЗА“, 0 „ПРОТИВ“, 7 „УЗДРЖАНИ“.

з) КП „Комуналац“ Теслић;
С обзиром на то да није било пријављених за расправу, предсједник СО је дао на гласање Информацију о раду и пословању КП „Комуналац“ а.д. Теслић, која је усвојена са:
Гласање: 17 „ЗА“, 0 „ПРОТИВ“, 7 „УЗДРЖАНИ“.

Ад. 26. Извјештај о раду у Скупштини акционара ППД „Рад“ а.д. Теслић и КП „Комуналац“ а.д. Теслић за период 01.01. – 31.12.2021. године;
С обзиром на то да није било пријављених за расправу, предсједник СО је дао на гласање Извјештај о раду у Скупштини акционара ППД „Рад“ а.д. Теслић и КП „Комуналац“ а.д. Теслић за период 01.01. – 31.12.2021. године, који је усвојен са:
Гласање: 17 „ЗА“, 0 „ПРОТИВ“, 8 „УЗДРЖАНИ“.

Ад. 27. Приједлог Рјешења о именовању Комисије за називе улица насељеног мјеста Теслић;
Предсједник СО је дао паузу од пет минута ради засједања Комисије за изборе, именовања и мандатна питања. (14:43)

Александар Шакановић – Када је у питању Приједлог Рјешења о именовању Комисије за називе улица насељеног мјеста Теслић, предложени су сљедећи чланови:
1. Милан Касаповић, предсједник,

2. Недељко Керић, члан,

3. Алмир Дурмишевић, члан,

4. Славен Јелић, члан,

5. Алекса Касаповић, члан.

Комисија се изјаснила на сљедећи начин:

Гласање Комисије: 4 „ЗА“, 0 „ПРОТИВ“, 0 „УЗДРЖАНИ“.
Засједању Комисије за изборе, именовања и мандатна питања није био пристуан одборник Рамо Топовчић, тако да је комисија имала кворум за рад, те је предложено рјешење дао Скупштини општине Теслић на даљу процедуру.

С обзиром на то да није било пријављених за расправу, предсједник СО је дао на гласање Приједлог Рјешења о именовању Комисије за називе улица насељеног мјеста Теслић, које је једногласно усвојено:
Гласање: ЈЕДНОГЛАСНО „ЗА“ (25 одборника).

Ад. 28. Приједлог Одлуке о расписивању Јавног конкурса за избор и именовање директора ЈУ „Културни центар Теслић“;

Како није било пријављених за дискусију, предсједник СО даје на гласање Приједлог Одлуке о расписивању Јавног конкурса за избор и именовање директора ЈУ „Културни центар Теслић“, која је усвојена са:
Гласање: 17 „ЗА“, 0 „ПРОТИВ“, 8 „УЗДРЖАНИ“.

Ад. 29. Приједлог Рјешења о именовању чланова Комисије за спровођење Јавног конкурса за избор и именовање директора  ЈУ „Културни центар Теслић“;
Александар Шакановић – За чланове Комисије за спровођење Јавног конкурса за избор и именовање директора  ЈУ „Културни центар Теслић“ предложени су:
1. Бранка Јотановић, предсједник комисије;
2. Бранка Шајиновић, члан комисије;

3. Сања Ђурђевић члан комисије;

4. Санида Јусуфовић, члан комисије и

5. Игор Секулић, члан комисије.

Комисија се изјаснила на сљедећи начин:
Гласање Комисије: 4 „ЗА“, 0 „ПРОТИВ“, 0 „УЗДРЖАНИ“.
Како није било пријављених за дискусију, предсједник СО је дао на гласање Приједлог Рјешења о именовању чланова Комисије за спровођење Јавног конкурса за избор и именовање директора  ЈУ „Културни центар Теслић“, које је усвојено са:

Гласање: 17 „ЗА“, 0 „ПРОТИВ“, 8 „УЗДРЖАНИ“.

Ад. 30. Сагласност на повећање цијена аутобуских карата на редовним аутобуским линијама на подручју општине Теслића.
Како није било пријављених за дискусију, предсједник СО је дао на гласање Сагласност на повећање цијена аутобуских карата на редовним аутобуским линијама на подручју општине Теслића, која је усвојена са:


Гласање: 17 „ЗА“, 0 „ПРОТИВ“, 8 „УЗДРЖАНИ“.


Ад. 31. Кадровска питања:

а) Приједлог Рјешења о разрjешењу вршиоца дужности начелника Oдјељења за инспекцијске послове са комуналном полицијом;

С обзиром на то да није било пријављених за дискусију, предсједник СО је ставио на гласање Приједлог Рјешења о разрjешењу вршиоца дужности начелника Oдјељења за инспекцијске послове са комуналном полицијом, које је усвојено са:
Гласање: 17 „ЗА“, 0 „ПРОТИВ“, 8 „УЗДРЖАНИ“.

б) Приједлог Рјешења о именовању начелника Одјељења за инспекцијске послове са комуналном полицијом;

С обзиром на то да није било пријављених за дискусију, предсједник СО је ставио на гласање Приједлог Рјешења о именовању начелника Одјељења за инспекцијске послове са комуналном полицијом, које је усвојено са:
Гласање: 18 „ЗА“, 0 „ПРОТИВ“, 7 „УЗДРЖАНИ“.

в) Приједлог Рјешења о разрjешењу вршиоца дужности начелника Oдјељења за борачко – инвалидску заштиту;

С обзиром на то да није било пријављених за дискусију, предсједник СО је ставио на гласање Приједлог Рјешења о разрjешењу вршиоца дужности начелника Oдјељења за борачко – инвалидску заштиту, које је једногласно усвојено:
Гласање: ЈЕДНОГЛАСНО „ЗА“ (23 одборника).

г) Приједлог Рјешења о именовању начелника Oдјељења за борачко – инвалидску заштиту;

С обзиром на то да није било пријављених за дискусију, предсједник СО је ставио на гласање Приједлог Рјешења о именовању начелника Oдјељења за борачко – инвалидску заштиту, које је једногласно усвојено:

Гласање: ЈЕДНОГЛАСНО „ЗА“ (23 одборника).
д) Приједлог Рјешења о разрjешењу вршиоца дужности начелника Oдјељења за привреду и пољопривреду;

С обзиром на то да није било пријављених за дискусију, предсједник СО је ставио на гласање Приједлог Рјешења о разрjешењу вршиоца дужности начелника Oдјељења за привреду и пољопривреду, које је jeдногласно усвојено:
Гласање: ЈЕДНОГЛАСНО „ЗА“ (23 одборника).

ђ) Приједлог Рјешења о именовању начелника Oдјељења за привреду и пољопривреду;

С обзиром на то да није било пријављених за дискусију, предсједник СО је ставио на гласање Приједлог Рјешења о именовању начелника Oдјељења за привреду и пољопривреду, које је усвојено са: 

Гласање: 17 „ЗА“, 0 „ПРОТИВ“, 7 „УЗДРЖАНИ“.

е) Приједлог Рјешења о разрjешењу вршиоца дужности начелника Oдјељења за друштвене дјелатности;

С обзиром на то да није било пријављених за дискусију, предсједник СО је ставио на гласање Приједлог Рјешења о разрjешењу вршиоца дужности начелника Oдјељења за друштвене дјелатности, које је једногласно усвојено:
Гласање: ЈЕДНОГЛАСНО „ЗА“ (23 одборника).

ж) Приједлог Рјешења о именовању начелника Oдјељења за друштвене дјелатности;

С обзиром на то да није било пријављених за дискусију, предсједник СО је ставио на гласање Приједлог Рјешења о именовању начелника Oдјељења за друштвене дјелатности, које је једногласно усвојено:
Гласање: ЈЕДНОГЛАСНО „ЗА“ (23 одборника).

з) Приједлог Рјешења о разрjешењу вршиоца дужности начелника Oдјељења за просторно уређење;

С обзиром на то да није било пријављених за дискусију, предсједник СО је ставио на гласање Приједлог Рјешења о разрjешењу вршиоца дужности начелника Oдјељења за просторно уређење, које је усвојено са:
Гласање: 19 „ЗА“, 0 „ПРОТИВ“, 0 „УЗДРЖАНИ“, остали се нису изјаснили.

и) Приједлог Рјешења о именовању начелника Oдјељења за просторно уређење;

С обзиром на то да није било пријављених за дискусију, предсједник СО је ставио на гласање Приједлог Рјешења о именовању начелника Oдјељења за просторно уређење, које је усвојено са: 
Гласање: 20 „ЗА“, 0 „ПРОТИВ“, 2 „УЗДРЖАНИ“.

ј) Приједлог Рјешења о разрjешењу вршиоца дужности начелника Oдјељења за стамбено – комуналне послове;

С обзиром на то да није било пријављених за дискусију, предсједник СО је ставио на гласање Приједлог Рјешења о разрјешењу вршиоца дужности начелника Oдјељења за стамбено – комуналне послове, које је једногласно усвојено:

Гласање: ЈЕДНОГЛАСНО „ЗА“ (23 одборника).
к) Приједлог Рјешења о именовању начелника Oдјељења за стамбено – комуналне послове;
С обзиром на то да није било пријављених за дискусију, предсједник СО је ставио на гласање Приједлог Рјешења о именовању начелника Oдјељења за стамбено – комуналне послове, које је једногласно усвојено:

Гласање: ЈЕДНОГЛАСНО „ЗА“ (23 одборника).
л) Приједлог Рјешења о разрjешењу вршиоца дужности начелника Oдјељења за финансије;

С обзиром на то да није било пријављених за дискусију, предсједник СО је ставио на гласање Приједлог Рјешења о разрjешењу вршиоца дужности начелника Oдјељења за финансије, које је једногласно усвојено:
Гласање: ЈЕДНОГЛАСНО 20 „ЗА“, 0 „ПРОТИВ“, 0 „УЗДРЖАНИ“, остали се нису изјаснили.

љ) Приједлог Рјешења о именовању начелника Oдјељења за финансије;

С обзиром на то да није било пријављених за дискусију, предсједник СО је ставио на гласање Приједлог Рјешења о именовању начелника Oдјељења за финансије, које је једногласно усвојено:
Гласање: ЈЕДНОГЛАСНО „ЗА“ (23 одборника).
Ад. 32. Одборничка питања;

Ђорђе Гајић – „Везано за прекопе путева у Чечавском крају, када ће се кренути у санацију тих путева и када ће се саобраћајнице вратити у првобитно стање“?
Синиша Гаврић - „Да ли је саниран мост који се налази на ријеци Велика Усора у насељеном мјесту Црна Ријека. Рјешењем Одјељења за инспекцијске послове са комуналном полицијом, број: 09-346-124/14 од 29.09.2014. године, привремено је заустављен саобраћај на наведеном мосту, а ради обезбјеђивања безбједног одвијања саобраћаја на некатегорисаном путу Црна Ријека – Каменолом. Наведеним рјешењем рок за извршење је 3 мјесеца, а с обзиром на то да је од издавања рјешења прошло више од 7 година, занима ме да ли је мост саниран, ако јесте када је саниран и да ли је дата дозвола за саобраћај на мосту? Уколико је дата дозвола да ли је она дата писмено, а уколико ништа од тога није урађено, зашто није“?

Ад. 33. Разно – Ништа није предвиђено.
Како је у потпуности исцрпљен дневни ред за ХIII редовну сједницу, Предсједник СО је исту закључио у 14:30 часова.

НАПОМЕНА: Саставни дио овог извода из записника је тонски снимак са ХIII редовне сједнице Скупштине општине Теслић, одржане 29.3.2022. године.

  СЕКРЕТАР СО                                                                                                        ПРЕДСЈЕДНИК СО

Сања Ђурђевић                                                                                                        Саво Касаповић

